**Tájékoztató bankszünnapról**

Önkormányzatunk számlavezető bankja, az MBH Bank Nyrt. Tájékoztatta adóhatóságunkat arról, hogy informatikai rendszereinek korszerűsítése érdekében**2025. május 30-án részleges bankszünnapot, 2025. május 31. és június 02. között pedig egybefüggő teljes bankszünnapokat tart**. Ezen időszakban az átutalási megbízások teljesítése szünetelni fog a hirdetményben (https://www.mbhbank.hu/bankszunnap) foglaltak szerint.

**Kérjük, hogy adókötelezettségük határidőre történő teljesítése érdekében:**

**Azonnali** eseti **banki átutalási megbízással** történő fizetési szolgáltatás igénybevétele esetében a 20.000.000,- Ft-ot meg nem haladó **adófizetési kötelezettségüket szíveskedjenek 2025.05.30. 22:00 óra előtti időpontra időzíteni**. **A fenti időpont után**ra időzített azonnali eseti banki átutalással teljesíteni kívánt adóbefizetéseket a bankszünnap miatti informatikai leállás következtében **a rendszer automatikusan elutasítja**, amely eredményeképpen az érintett adófizetések **nem teljesülnek**.

**Bankon belülről** bármely összeggel indított, a bankszünnapokat megelőzően rögzített elektronikus **értéknapos utalások** **legkésőbbi értéknapja 2025.05.30-a legyen** az adóhátralék elkerülése érdekében, mivel a 2025.06.02. napra berögzített értéknapos utalások csak 2025.06.03-án, 2025.06.03-i értéknappal fognak teljesülni, melyre késedelmi pótlék kerül felszámításra.

Együttműködésüket ezúton is köszönjük!

Sopron, 2025.05.26.

**Sopron Megyei Jogú Város Önkormányzati**

**Adóhatósága**